2. sz. melléklet	Az „Lke” jelű, Kervárosias lakóterületen nem engedélyezett funkciójú létesítmények

[footnoteRef:1]A terv kertvárosias lakóterületén az alábbi kereskedelmi-szolgáltató, vendéglátó- és egyéb üzemi tevékenységi csoportok és azok építményei nem engedélyezhetők: [1:  Módosította az 58/2013.(XII.13.) sz. önkorm. rendelet 16.§ (1) bekezdése Hatályos 2014. 01. 12-től, rendelkezéseit a hatálybalépést követően indult eljárásokban kell alkalmazni] 

-	A városképi szempontból zavaró látványú tevékenységek és épületek,
-	[footnoteRef:2]A 3 jármű/nap kiszolgáló forgalomnál nagyobb 3.5 tonna önsúlyú vagy ennél nehezebb tehergépjármű, vagy ilyen önsúlyú kiszolgáló tehergépjárművet igénylő tevékenység, továbbá a 3.5 tonna önsúlyú vagy ennél nehezebb járművek, vagy az ilyeneket szállító járművek - a közszolgáltatók esetét kivéve - elhelyezése, tárolása, [2:  Módosította az 58/2013.(XII.13.) sz. önkorm. rendelet 16.§ (2) bekezdése Hatályos 2014. 01. 12-től, rendelkezéseit a hatálybalépést követően indult eljárásokban kell alkalmazni] 

-	A tevékenység jellegéből eredően nagy kiszolgáló és vendégforgalmat gerjesztő, illetve a környezetében a forgalomnövekedéssel, vagy a szükséges forgalomtechnikai beavatkozásokkal a környezet minőségét kedvezőtlenül befolyásoló, zavaró hatást keltő tevékenységek,
-	A területen állattartási és egyéb gazdasági célú önálló épület 
nem helyezhető el.
A területen újonnan nem engedélyezhető:
• Áruszállítás, fuvarozás, gép- és autókölcsönzés telephely,
• Autófényező műhely (telephely terület),
• Autóbontó műhely (telephely terület),
• Autókarosszéria- lakatos (telephely terület),
• Autókereskedelem (telephely terület),
• Autómosó (telephely terület),
• Mezőgazdasági gépjavító műhely (telephely terület),
• Akkumlátor töltő, javító, újrafeldolgozó műhely (telephely terület),
• Gumiszerelő, javító műhely (telephely terület),
• Tüzelő- és építőanyag telep,
• Kisgépkölcsönző iroda,
• Járműőrző telep,
• Közúti járműjavító, karbantartó, szervizelő műhely (telephely terület),
• Asztalos műhely (telephely terület),
• Fafeldolgozó, megmunkáló műhely (telephely terület),
• Fémmegmunkálás, fémfeldolgozás és felületkezelés műhely (telephely terület),
• Öntő (telephely terület),
• Lakatos műhely (telephely terület),
• Könnyűipari termék feldolgozó, raktározó műhely (telephely terület),
• Vegyipari termékkészítő, feldolgozó (telephely terület),
• Mészégető (telephely terület),
• Kelmefestő, vegytisztító (telephely terület),
• Bognár, kádár (telephely terület),
• Élelmiszer feldolgozó műhely (telephely terület),
• Raktárak, nagykereskedések, árulerakatok telepei,
• Galvánüzem telep,
• Szennyvíz- és hulladékkezelés, köztisztasági szolgáltató műhely (telephely terület),
• Kőfaragó, műkőgyártó és betonelem előgyártó műhely (telephely terület),
• Pék üzem.


[footnoteRef:3]3. sz. melléklet:   Fogalommeghatározások  [3:  Beiktatta az 58/2013.(XII.13.) sz. önkorm. rendelet 17.§-a. Hatályos 2014. 01. 12-től, rendelkezéseit a hatálybalépést követően indult eljárásokban kell alkalmazni] 


	1. 
	Főépület:
	Azon építmény, amely az adott építési övezetben vagy övezetben megnevezett elhelyezhető funkciók befogadói.

	2. 
	Helyi lakosság ellátását szolgáló kereskedelmi, szolgáltató, vendéglátó épület:

	Az OTÉK 11-14. §-ai szerint használt fogalom, melyben a helyi lakosságot az adott lakóterület (városrész) lakosságaként kell értelmezni. E fogalomkörbe tartozóan kereskedelmi, szolgáltató, vendéglátó épület: (rendeltetési egység) "szintterülete" a 200 m2-t nem haladhatja meg.

	3. 
	Helyi lakosságon kívüli vendégkör ellátását is szolgáló kereskedelmi, szolgáltató, vendéglátó épület:
	A 2. pontban szereplő lakóterületi egységet meghaladó, jellemzően jelentősebb külső forgalmat vonzó létesítmények. Elhelyezésükre a "kivételesen elhelyezhető építmények" eljárási szabályai szerint kerülhet sor.

	4. 
	Kivételesen elhelyezhető építmények:
	Az egyes övezetekben jelölt építmények, amelyek engedélyezése során az OTÉK 31.§ (2) és (3) bekezdései szerint kell eljárni.

	5. 
	Melléképület:
	Az építmények azon csoportja, amelyek a főépületek használatát kiegészítik, különállóan épülnek és nem minősülnek melléképítménynek.
Melléképületek különösen: garázs, nyárikonyha, fáskamra, raktár, szerszámtároló, barkácsműhely, állattartó épület, fedett úszómedence, szauna, sport-és fitnesz épület stb.

	6. 
	Teljes infrastruktúra:
	A rendelet szempontjából teljes infrastruktúra a közüzemi energia szolgáltatás (villamos energia és vezetékes gáz vagy távhő), a közüzemi ivóvíz szolgáltatás, a közüzemi szennyvízelvezetés és -tisztítás, a közterületi nyílt vagy zárt rendszerű csapadékvíz-elvezetés, továbbá a közvilágítás, a szilárd burkolatú út és szükség szerint szilárd burkolatú járda együttes megléte.

	7. 
	Tömbbelső feltárás:
	Beépítésre szánt területen kialakult telektömb belső - jellemzően beépítetlen -, területein új utcanyitással új építési telkek kialakítása.

	8. 
	Új utca:
	Azon új utcanyitással létesülő utca, amelynek az ingatlan-nyilvántartási átvezetésére a jelen módosítás hatálybalépését követően (2014. január 1.-től) kerül sor. 

	9. 
	Új utcanyitás:
	Új építési telkek feltárása céljára új utca, utcaszakasz kialakítása, a meglévő utca továbbépítése (meghosszabbítása).

	10. 
	Új villamosenergia hálózat:
	Az új fogyasztói kört kiszolgáló hálózati rendszer. 

	11. 
	Villamosenergia hálózati rekonstrukció:
	Az üzemelő hálózat rövidebb, hosszabb szakaszának korszerűsítésére, esetleg kapacitásbővítésére irányuló beruházás, továbbá egyéb fejlesztés miatt a hálózat egy szakaszának nyomvonalkorrekciója.

